Éthiopia ndarbèni sajarah kang paling jangkep minangka nagara mardika ing bawana mau. Minangka nagara tuwa dhéwé ing donya, kawasan Éthiopia uga minangka salah siji panggonan peradaban kang paling wiwitan ing donya. Pamaréntahan Éthiopia pisanan diwangun udakara taun 980 SM lan nampa agama Kristen ing abad angka 4 M. Nagara iki cukup unik yèn dibandingaké karo nagara-nagara Afrika liyané amarga ora naté dijajah wektu jamané Parebutan Afrika, lan terus mardika nganti taun 1936, nalika wadyabala Italia nguwasani nagara mau. Pasukan-wadyabala Britania Raya lan Éthiopia ngalahaké bala Italia taun 1941, lan Éthiopia ngéntukaké kadhaulatané manèh sawisé nanda tangani Prajanjèn Britania-Éthiopia ing Dhésèmber 1944. Éthiopia biyèn naté dijenengaké Abisinia.